पाएं अपने शहर की ताज़ा ख़बरें और फ्री ई-पेपरडाउनलोड करें
गांव रैयाटूंडा में पीहर आई 21 वर्षीय विवाहिता ने बीमारी से परेशान होकर जहर खा लिया। बीकानेर के अस्पताल में भर्ती विवाहिता की 17 दिन बाद मंगलवार को मौत हो गई। पुलिस के अनुसार किशन पुत्र मुंशीराम नायक निवासी रैयाटूंडा ने रिपोर्ट दी कि उसकी पुत्री पूनम का नौ माह पूर्व संजीव पुत्र समुद्रसिंह नायक निवासी भोगराना, नोहर के साथ विवाह हुआ था।
उसकी पुत्री तीन साल से बीमार थी। उसका चूरू के सरकारी अस्पताल में इलाज चल रहा था। फिलहाल वह पीहर आई हुई थी। उसने 17 अप्रैल को बीमारी से परेशान होकर जहर खा लिया। उसे साहवा के राजकीय अस्पताल लाया गया और वहां से नोहर के निजी अस्पताल में ले गए। निजी अस्पताल से एक मई को बीकानेर के पीबीएम अस्पताल में भर्ती कराया गया। वहां चार मई को दोपहर 12 बजे इलाज के दौरान मौत हो गई। उन्हें पुत्री की मौत को लेकर किसी पर कोई संदेह नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn